Lav et referat af nedenstående tekst:

Tekst:
Nordjylland tegner sig kun for en tiendedel af den danske befolkning, så man skulle tro, at der ville være plads nok i landsdelen til ikke konstant at banke ind i hinanden i trafikken. Men det er ikke tilfældet. Faktisk kommer nordjyderne oftere til skade i trafikken end resten af landet, viser en ny statistik fra Vejdirektoratet for 2015. Generelt er der sket en stigning i antallet af trafikulykker med personskade, og især for de 18-24-årige slår sig i trafikken. Ingen andre steder i Danmark er andelen af unge, der kommer til skade ved ulykker, så højt som i Nordjylland. Undersøgelsen fra Vejdirektoratet er lavet for alle 12 politikredse og skal bruges som et arbejdsredskab for kommunerne, når de skal se på at forbedre trafiksikkerheden. Den afslører, at selv om trafikken på de nordjyske motorveje er steget de seneste år, er det ude på landevejene, at de fleste ulykker sker. - Ulykkesstatistikken er blandt andet en hjælp til at vurdere, hvor man kan komme længst med trafiksikkerhedsindsatsen i de forskellige landsdele, og hvilke områder man måske bør have særligt fokus på regionalt, siger Marianne Foldberg Steffesen, leder af Vejdirektoratets trafiksikkerhedsafdeling. Ud af de 3334 personskadeulykker, der forekom i hele Danmark i 2015, skete de 482 i Nordjylland. Derudover var der 588 med materiel skade i landsdelen. ​

Referat:
Især andelen af unge nordjyder mellem 18 og 24 år, der kommer til skade i trafikken, er høj - faktisk den højeste i landet.